હું માનું છુ કે દરેક વાતની એક સીમા હોય છે. પ્રેમ, દયા, ક્ષમા અને ક્રોધ. પ્લીઝ હવે તું સમજ દીકરા. જો તમે બંને આમ જ જીવન જીવશો તો પછી આરોહીનું ભવિષ્ય શું હશે ? ક્યાંક એવું ના બની બેસે કે એના ભવિષ્યનો દિપક અંધકારમાં વિલીન થઈ જાય. લગ્ન જીવન હોય છે જ એવું. એમાં એક સમય આવો પ્રશ્ન આવી જ જાય છે. પણ સમય સમયનું કામ કરે છે. જેવો સમય વીતી જશે એટ્લે બધુ જ ઠીક થઈ જતું હોય છે. પણ હા, આ સમયમાં કડવા ધૂંટ તો એક સ્ત્રીએ જ પીવા પડે છે. આ સૃષ્ટિને બચાવવા માટે જેમ દેવોના દેવ મહાદેવે પણ ઝેરના ઘૂટડા પીવા પડ્યા હતા..એમ આપણે પણ આપણા પરિવારને બચાવવા માટે ક્યારેય ઝેર પીવું જ પડતું હોય છે.